Zach Sobiech

Zachary David Sobiech (lahir 3 Mei 1995 - 20 Mei 2013) ialah penyanyi-penulis lagu dan pemuzik Amerika Syarikat yang menyertai kumpulan A Firm Handshake. Salah satu singlenya  "Clouds" mendapat perhatian luas di YouTube, sebelum kematiannya akibat kanser pada Mei 2013. Single itu berjaya tersenarai dalam carta Billboard Hot 100, dan menjadi hits di United Kingdom, Kanada, dan Perancis. Pada 18 Oktober 2020, selepas filem Clouds (2020) dikeluarkan, lagu itu menaiki carta lagu iTunes dengan menduduki kedudukan #1.

Kehidupan dan kerjaya 
Zachary melanjutkan pendidikan di St. Croix Catholic School in Stillwater, MN. Kemudian, beliau bersekolah di Stillwater Area High School. Pada usia 14 tahun, Sobiech disahkan menghidap penyakit esteosar, sejenis kanser tulang yang sering menyerang kanak-kanak. CBS melaporkan bahawa beliau menjalani 10 kali pembedahan dan 24 kali kemoterapi. Beliau sendiri mula menulis lagu setelah mengetahui penyakit tersebut.

Pada Mei 2012, doktornya mendiagnosis umur hayat Sobiech hanya berbaki setahun. Beliau merakamkan lagu berjudul "Clouds" yang berkisarkan tentang perjuangannya menentang kanser. Ia dikeluarkan di YouTube pada Disember 2012 dan video tersebut tular dengan 3 juta penonton sewaktu kematiannya. Video itu telah mencapai 19 juta penonton dan terus meningkat.

A Firm Handshake 

Sebelum kematiannya, Zach Sobiech menyertai sebuah kumpulan muzik dikenali sebagai A Firm Handshake dengan bersama rakannya Samantha "Sammy" Brown dan Reed Redmond. EP pertama dan satu-satunya dari band ini, Fix Me Up, dikelurkan secara digital pada awal tahun 2013, menduduki carta lagu Amerika Syarikat, England, dan Kanada. Single sulung mereka berjudul "How to Go to Confession" bersama Sammy Brown.

Kematian 
Sobiech meninggal dunia pada 20 Mei 2013 akibat penyakit kompikasi osteosarkoma, di rumahnya di Lakeland, Saint Paul, Minnesota, tujuh belas hari setelah hari ulang tahunnya ke-18. Upacara persemadiannya berlangsung di Gereja Katolik St. Michael kemudian ia disemadikan di Perkuburan St. Michael's.

Penghargaan 
Saluran YouTube SoulPancake milik Rainn Wilson melancarkan sebuah dokumentari mengenai Sobiech araha Justin Baldoni. 22 minit episod My Last Days: Meet Zach Sobiech telah ditonton lebih dari 16 juta penonton di saluran YouTube SoulPancake. Episod selanjutnya My Last Days: Zach Sobiech dibuat setahun kemudian untuk ditujukan kepada keluarga Zach dan rakan-rakannya setelah kematiannya.

Pelbagai artis telah memberi penghargaan, termasuk versi saduran dari lagu "Clouds", menampilkan pengarah Rainn Wilson bersama Bryan Cranston, Ashley Tisdale, Jason Mraz, Sara Bareilles, Colbie Caillat, Phillip Phillips, Passenger, The Lumineers danbanyak lagi. Muzik videonya diarahkan oleh Justin Baldoni, diterbitkan oleh Baldoni dan Ahmed Kelacek, dengan Fouad Elgohari sebagai penerbit bersama dan NIck Pezzillo sebagai penyunting. Video tersebut telah ditonton lebih dari 5 juta kali di saluran YouTube SoulPancake.

Pada 5 Disember 2013 paduan suara yang terdiri sekitar 5.000 orang, menyanyikan lagu Sobiech "Clouds" di Mall of America. Acara tersebut dianjurkan oleh KS95 Kids Radiothon dengan kerjasama Children's Cancer Research Fund dan Gillette Children's Specialty Healthcare.

Ibu Zach, Laura Sobiech menulis sebuah memoir tentang kehidupannya yang diberi judul Fly a Little Higher: How God Answered a Mom's Small Prayer in a Big Way. Pada awal 2016, Warner Bros mengumumkan akan menerbitkan filem yang diadaptasi dari buku tersebut. Justin Baldoni yang akan menjadi pengarah dan tajuk yang diberi ialah "Clouds" sempena lagu Zach.

Filem Clouds dikeluarkan di perkhidmatan penstriman digital Disney+ pada 16 Oktober 2020. Penggambaran filem itu bermul pada 19 Oktober 2019 di Montreal dan diarahkan oleh Justin Baldoni. Filem ini dibintangi oleh Fin Argus sebagai Zach dan Sabrina Carpenter sebagai Sammy. Dua hari selepas filem ini dikeluarkan, lagu "Couds" menduduki carta lagu iTunes dengan menempati peringkat #1.

Legasi 
Keluarga Sobiech menubuhkan The Zach Sobiech Osteosarcoma Fund di Children's Cancer Research Fund. Pada September 2015, hasil pengumpulan dana mencapai $ 2 juta.

Diskografi

EP

Single

Rujukan

Pautan luar 
 
 The Zach Sobiech Osteosarcoma Fund at Children's Cancer Research Fund

Kelahiran 1995
Kematian 2013
Selebriti internet Amerika Syarikat
Penulis lagu Amerika Syarikat
Penyanyi lelaki Amerika Syarikat
Kematian akibat kanser